**Ειδική Συγγραφή Υποχρεώσεων**

**ΑΡΘΡΟ 1ο : Αντικείμενο της προμήθειας.**

Η παρούσα μελέτη αφορά στην «Προμήθεια και Τοποθέτηση εξοπλισμού για την αναβάθμιση παιδικών χαρών του Δήμου Μαραθώνος», σύμφωνα με τα ευρωπαϊκά πρότυπα ασφαλείας και τις προδιαγραφές που έχει ορίσει το Υπουργείο Εσωτερικών με την υπ’ αρίθμ. 28492/2009 Υπουργική Απόφαση (ΦΕΚ Β 931/18-05-2009), όπως αυτή τροποποιήθηκε και ισχύει με την υπ' αρίθμ. 27934/2014 Υπουργική Απόφαση (ΦΕΚ 2029/ 25-7- 2014). . Η συνολική επέμβαση θα αφορά στην αναβάθμιση δύο παιδικών χαρών εμβαδού μικρότερου των 400 τ.μ., δύο παιδικών χαρών εμβαδού μεγαλύτερου των 400 τ.μ. και μικρότερου των 800 τ.μ. και μίας μεγαλύτερης των 800 τ.μ.

Συγκεκριμένα η μελέτη αφορά στην αναβάθμιση των κάτωθι παιδικών χαρών:

* Παιδική χαρά στην παραλία Νέας Μάκρης (μικρή απέναντι από οδό Μωσαίου) - Δημοτική Κοινότητα Νέας Μάκρης , Ε=115m2
* Παιδική χαρά στην οδό Αισχύλου και Ιπποκράτους (1η Π.Ε., Κ.Χ. 261 - Δημοτική Κοινότητα Νέας Μάκρης, Ε=1050m2
* Παιδική χαρά στην οδό Γεωργίου Λένα - Δημοτική Κοινότητα Μαραθώνα, Ε=455m2
* Παιδική χαρά Αγίου Αθανασίου - Δημοτική Κοινότητα Γραμματικού, Ε=274m2
* Παιδική χαρά δίπλα στον Βρεφονηπιακό Σταθμό - Δημοτική Κοινότητα Βαρνάβα, Ε=409m2

Η προμήθεια των ειδών που προβλέπεται να γίνει στα πλαίσια της παρούσας μελέτης αφορά: α) στην προμήθεια οργάνων παιδικών χαρών, β) αστικού εξοπλισμού, γ) δαπέδων ασφαλείας, δ) φωτιστικών και ε) περιφράξεων. Επιλέξιμες δαπάνες από το πρόγραμμα Φιλόδημος ΙΙ αποτελούν τα (α), (γ) και (δ). Τα (β) και (ε) θα χρηματοδοτηθούν από ιδίους πόρους του Δήμου.

Ο προϋπολογισμός ανέρχεται στο ποσό των 181451.61 ευρώ πλέον Φ.Π.Α. 24% (43548.39 Ευρώ), ήτοι η συνολική δαπάνη ανέρχεται στο ποσό των **225.000,00 ευρώ**, εκ των οποίων :

Α. ΥΠΟΥΡΓΕΙΟ ΕΣΩΤΕΡΙΚΩΝ , για τις επιλέξιμες δαπάνες από το ΠΡΟΓΡΑΜΜΑ ΦΙΛΟΔΗΜΟΣ ΙΙ υπ’αρ. 31228/21-6-2018 ένταξη στο Πρόγραμμα

Η δαπάνη βαρύνει την με Κ.Α. : 64.7332.07 σχετική πίστωση του προϋπολογισμού του οικονομικού έτους 2019 του Δήμου Μαραθώνος με 169.354,84 € ( πλέον ΦΠΑ 24%)

Β. ΔΗΜΟΣ ΜΑΡΑΘΩΝΟΣ με ΙΔΙΟΥΣ ΠΟΡΟΥΣ για τις μη επιλέξιμες από το πρόγραμμα ΦΙΛΟΔΗΜΟΣ ΙΙ δαπάνες. Η δαπάνη θα βαρύνει την με ΚΑ 30.7332.07 σχετική πίστωση του προϋπολογισμού του οικονομικού έτους 2019 του Δήμου Μαραθώνος με 12.096,77€ (πλέον ΦΠΑ 24%).

**ΑΡΘΡΟ 2ο: Ισχύουσες διατάξεις**

Η προμήθεια θα πραγματοποιηθεί σύμφωνα με :

1. Τις διατάξεις του Ν. 3852/2010. «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης.»

2. Την παρ. 4 του άρθρου 209 του Ν. 3463/2006, ( Κύρωση του Κώδικα Δήμων και Κοινοτήτων) όπως αναδιατυπώθηκε με την παρ. 3 του άρθρου 22 του Ν. 3536/2007. (ΦΕΚ 42/Α'/23.2.2007 ‘Ειδικές ρυθμίσεις θεμάτων μεταναστευτικής πολιτικής και λοιπών ζητημάτων αρμοδιότητας Υπουργείου Εσωτερικών, Δημόσιας Διοίκησης και Αποκέντρωσης.’)

3. Το άρθρο 57 του Ν.4403/2016.

4. Τις διατάξεις του Ν. 4412/2016. ‘Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)’.

5. τις διατάξεις του **ν. 4555/2018** (Α΄133) με τίτλο: «*Μεταρρύθμιση του θεσμικού πλαισίου της Τοπικής Αυτοδιοίκησης – Εμβάθυνση της Δημοκρατίας – Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. Πρόγραμμα: «ΚΛΕΙΣΘΕΝΗΣ Ι*»

**ΑΡΘΡΟ 3ο : Συμβατικά στοιχεία**

Τα συμβατικά στοιχεία της μελέτης σε σειρά ισχύος είναι :

α) Διακήρυξη

β) Μελέτη 21/18 Δ/νσης Τ.Υ.

γ) Συγγραφή Υποχρεώσεων

δ) Ενδεικτικός Προϋπολογισμός

 **ΑΡΘΡΟ 4ο: Τιμές προσφορών**

Η οικονομική προσφορά για κάθε υποψήφιο προμηθευτή, ο οποίος θα αναλάβει τελικά να προμηθεύσει και να εγκαταστήσει το σύνολο των ειδών της παρούσας προμήθειας, θα αποτελεί αναπόσπαστο μέρος της σχετικής σύμβασης. Η τιμή μονάδας της προσφοράς του προμηθευτή για τα προς προμήθεια είδη θα παραμένει σταθερή για όσο θα είναι σε ισχύ η σύμβαση για την παρούσα προμήθεια, δηλαδή μέχρι την πραγματοποίηση και της τελευταίας παράδοσης των προς προμήθεια ειδών, σύμφωνα με ότι προβλέπεται στην παρούσα μελέτη. Οποιαδήποτε αλλαγή από την πλευρά του προμηθευτή θα απορρίπτεται ως απαράδεκτη και αντίθετη στους όρους της σύμβασης.

Στην τιμή της προσφοράς θα περιλαμβάνεται η μεταφορά των προς προμήθεια υλικών στην τελική τους θέση και η ορθή εγκατάστασή τους με βάση τις ισχύουσες προδιαγραφές, στις θέσεις που υποδεικνύονται στην παρούσα μελέτη. Στις δαπάνες συμπεριλαμβάνονται και οι δαπάνες του συνόλου των απαραίτητων εργασιών για την πλήρη και ορθή εγκατάσταση των δαπέδων και των υπό προμήθεια ειδών, ώστε οι χώροι που φιλοξενούν τις παιδικές χαρές να κρίνονται ασφαλείς και να τηρούν τους ισχύοντες κανονισμούς ασφαλείας ώστε να κριθούν κατάλληλοι προς λειτουργία και πιστοποίηση. Επιπλέον στις αρμοδιότητες του αναδόχου συμπεριλαμβάνεται, παράλληλα με την τοποθέτηση των δαπέδων ασφαλείας και την κατασκευή των κατάλληλων υποβάσεων –όπου απαιτείται-, στους χώρους όπου περιμετρικά των δαπέδων ασφαλείας υπάρχει υφιστάμενο φυσικό έδαφος, η διαμόρφωση/εξυγίανση του υφιστάμενου χώματος και η απομάκρυνση πετρών.

 Ο ανάδοχος οφείλει να προμηθεύσει και τοποθετήσει επιπλέον τις πινακίδες του προγράμματος ΦΙΛΟΔΗΜΟΣ, χωρίς επιπλέον οικονομική επιβάρυνση του Δήμου.

**ΑΡΘΡΟ 5ο: Σύμβαση**

Μετά την επέλευση των έννομων αποτελεσμάτων της απόφασης κατακύρωσης, η αναθέτουσα αρχή προσκαλεί τον ανάδοχο να προσέλθει για την υπογραφή του συμφωνητικού, εντός είκοσι (20) ημερών από την κοινοποίηση σχετικής έγγραφης ειδικής πρόσκλησης.

**ΑΡΘΡΟ 6ο: Πληρωμή - Φόροι - Τέλη – Κρατήσεις.**

Η πληρωμή της αξίας των υλικών της παρούσης θα γίνει με εξόφληση του 100% της συμβατικής αξίας μετά την οριστική παραλαβή των υπό προμήθεια υλικών, σύμφωνα με το Ν.4412/2016, άρθρο 200 «Τρόπος πληρωμής – απαιτούμενα δικαιολογητικά για πληρωμή του Αναδόχου».

**ΑΡΘΡΟ 7ο: Ιδιότητες και τεχνικές προδιαγραφές – Συνοδευτικά έγγραφα.**

Όλα τα είδη θα είναι κατασκευασμένα σύμφωνα με τα διεθνή πρότυπα ασφαλείας και σύμφωνα με τα όσα περιγράφονται στις τεχνικές προδιαγραφές της μελέτης 21/18 της Δ/νσης Τ.Υ. Δήμου Μαραθώνος, θα είναι δε γνωστών και αναγνωρισμένων κατασκευαστικών οίκων, με καλή φήμη στην Ελλάδα και το εξωτερικό.

Το σύνολο του εξοπλισμού κάθε Παιδικής Χαράς ( όργανα, δάπεδα, αστικός εξοπλισμός) θα πρέπει να πληροί τις προδιαγραφές και να φέρει τις απαιτούμενες πιστοποιήσεις όπως αναφέρονται στην μελέτη 21/18 της Δ/νσης Τ.Υ. Κάθε όργανο θα φέρει πληροφοριακή πινακίδα σύμφωνα με την ισχύουσα νομοθεσία.

Όλα τα είδη θα συνοδεύονται με όλα τα απαραίτητα έγγραφα και δικαιολογητικά που θα αποδεικνύουν την προέλευση, τα κατασκευαστικά πρότυπα (Ελληνικά και Ευρωπαϊκά) και ό,τι άλλο αποδεικνύει την γνησιότητα και την ποιότητα κατασκευής που θα διασφαλίζει την ομαλή και ασφαλή λειτουργία τους σύμφωνα με τις απαιτήσεις της μελέτης.

-Όλα τα έγγραφα και δικαιολογητικά θα πρέπει να είναι στην Ελληνική γλώσσα. Εάν τα δικαιολογητικά είναι σε άλλη γλώσσα πλην της Ελληνικής, τότε θα συνοδεύονται από επίσημη μετάφραση στην Ελληνική.

-Ενημερωτικά και τεχνικά φυλλάδια και άλλα έντυπα -εταιρικά ή μη- με ειδικό τεχνικό περιεχόμενο (prospectus) μπορούν να υποβάλλονται στην Αγγλική Γλώσσα, χωρίς να συνοδεύονται από επίσημη μετάφραση στην ελληνική.

**Ουσιώδεις απαιτήσεις**

Γενικά όλες οι παραπάνω απαιτήσεις θεωρούνται και ουσιώδεις και απαράβατες εκτός εάν αναφέρεται ρητά ότι αποτελούν προτίμηση ή επιθυμία της υπηρεσίας.

**ΑΡΘΡΟ 8ο: Ποινικές ρήτρες για εκπρόθεσμη παράδοση.**

Σε περίπτωση που το υλικό παραδοθεί ή αντικατασταθεί μετά τη λήξη του συμβατικού χρόνου και μέχρι λήξης του χρόνου παράτασης που χορηγήθηκε, επιβάλλεται πρόστιμο 5% επί της συμβατικής αξίας της ποσότητας που παραδόθηκε εκπρόθεσμα.

Το παραπάνω πρόστιμο υπολογίζεται επί της συμβατικής αξίας των εκπρόθεσμα παραδοθέντων υλικών, χωρίς ΦΠΑ. Εάν τα υλικά που θα παραδοθούν εκπρόθεσμα επηρεάζουν τη χρησιμοποίηση των υλικών που παραδίδονται εμπρόθεσμα, το πρόστιμο υπολογίζεται επί της συμβατικής αξίας της συνολικής ποσότητας αυτών.

Η είσπραξη του προστίμου γίνεται με παρακράτηση από το ποσό πληρωμής του προμηθευτή.

Σε περίπτωση ένωσης προμηθευτών, το πρόστιμο επιβάλλεται αναλόγως σε όλα τα μέλη της ένωσης.

Κατά τον υπολογισμό του χρονικού διαστήματος της καθυστέρησης για φόρτωση-παράδοση ή αντικατάσταση των υλικών, με απόφαση της Οικονομικής Επιτροπής, ύστερα από γνωμοδότηση του αρμοδίου οργάνου, δε λαμβάνεται υπόψη ο χρόνος που παρήλθε κατά τα διάφορα στάδια των διαδικασιών, για το οποίο δεν ευθύνεται ο προμηθευτής και παρατείνεται αντίστοιχα ο χρόνος φόρτωσης - παράδοσης.

**ΑΡΘΡΟ 9ο: Συμβατική προθεσμία.**

Ο χρόνος παράδοσης των υπό προμήθεια υλικών ορίζεται σε έξι (6) μήνες από την υπογραφή της σύμβασης.

Τα προς προμήθεια είδη θα παραδοθούν και θα εγκατασταθούν στην τελική τους θέση στις θέσεις που υποδεικνύονται στην μελέτη και σε πλήρη λειτουργία.

**ΑΡΘΡΟ 10ο: Φόροι – τέλη – κρατήσεις**

Ο Ανάδοχος επιβαρύνεται με όλους τους φόρους, τα τέλη και τις κρατήσεις που ισχύουν κατά τις ημέρες διενέργειας του διαγωνισμού.

**ΑΡΘΡΟ 11ο : Παραλαβή των προς προμήθεια ειδών.**

Η παραλαβή των υλικών, η διαδικασία παραλαβής αυτών και η συγκρότηση της επιτροπής παραλαβής, γίνεται σύμφωνα με όσα καθορίζονται στο άρθρο 208 του Ν.4412/2016. Εφόσον ο προμηθευτής δεν ειδοποιήσει έγκαιρα το Δήμο για την ημερομηνία που προτίθεται να παραδώσει το υλικό, τουλάχιστον πέντε (5) εργάσιμες ημέρες νωρίτερα, ο συμβατικός χρόνος παραλαβής αρχίζει από την ημερομηνία που η επιτροπή παραλαβής είναι σε θέση να προβεί στη διαδικασία παραλαβής.

Η παράδοση των ειδών θα γίνει με την πλήρη εγκατάστασή τους και στα ακριβή σημεία που θα υποδειχθούν από την Αναθέτουσα Αρχή στους χώρους που ορίζονται από την μελέτη 21/18 της Δ/νσης Τ.Υ.. Η οριστική παραλαβή θα γίνει μετά την ολοκλήρωση του ποιοτικού ελέγχου στον οποίο θα υποβληθούν τα είδη από την αρμόδια Επιτροπή Παραλαβής, με βάση τα παρακάτω στοιχεία:

• τη σύμβαση

• τη τεχνική προσφορά του αναδόχου

• τα φυλλάδια (prospectus) των ειδών προμήθειας που κατακυρώθηκαν

Ο ποιοτικός έλεγχος των υλικών γίνεται με τους ακόλουθους τρόπους:

1\_ μακροσκοπικός έλεγχος

2\_ πρακτική δοκιμασία

Το κόστος της διενέργειας των ελέγχων βαρύνει τον ανάδοχο.

Τα προς προμήθεια είδη θα παραδοθούν εγκατεστημένα και σε πλήρη λειτουργία.

**Επίσης, υποχρέωση του Αναδόχου κατά την παραλαβή αποτελεί η κατασκευή και εγκατάσταση πληροφοριακών πινακίδων για το Χρηματοδοτικό Πρόγραμμα, σύμφωνα με τις υποδείξεις της Αναθέτουσας Αρχής.**

|  |  |  |
| --- | --- | --- |
| **Νέα Μάκρη** **Η ΣΥΝΤΑΞΑΣΑ** |  | **Νέα Μάκρη** **ΘΕΩΡΗΘΗΚΕ****Ο ΠΡΟΪΣΤΑΜΕΝΟΣ ΤΗΣ** **Δ/ΝΣΗΣ ΤΕΧΝΙΚΩΝ ΥΠΗΡΕΣΙΩΝ** |
| **ΧΑΤΖΗΙΩΑΝΝΟΥ ΚΩΝΣΤΑΝΤΙΝΑ****ΠΟΛΙΤΙΚΟΣ ΜΗΧΑΝΙΚΟΣ** |  | **ΤΣΑΓΛΙΩΤΗΣ ΜΙΧΑΛΗΣ****ΑΡΧΙΤΕΚΤΩΝ ΜΗΧΑΝΙΚΟΣ** |